English: From the start of this programme, three years ago, I have been keen to commend it; I think it's a good approach. I do think that we are moving to the time where we need some assessment of those projects that have been supported to date, particularly to see where the innovations have been normalised, or brought to market, or produced at scale. Because, as the Minister said, that is really the objective here. But I do particularly welcome from this statement the fact of the oversubscription of applications - I think that's a very healthy sign; the quality of the applications; going round and visiting various housing schemes and what's going on in the sector - I can well appreciate that; more schemes at scale; and the design quality. I'm always pleased when people use words like 'beautiful' of buildings, because I think that's what we've got to aspire to. I have two, however, substantive points to make. I am concerned that we aren't modernising quickly enough in relation to modular building. Though 3D printing is still rare, modular certainly isn't in the rest - well, in some of the other parts of the UK, and indeed very much in the rest of the world, nor is it particularly novel. I read an article yesterday that Britain was exporting modular buildings to north America as early as 1624 - they were probably going to Jamestown, which I know quite well. But this method, I think, has now once again shown itself to be of high quality, and really great in the speed of delivery, just in terms of house building by this method compared to traditional ones. In some countries, it's very standard now. In Sweden, 84 per cent of detached homes use manufactured timber elements; that compares to just 5 per cent in the UK. Yet these forms of construction are greener, cheaper, come with many fewer defects, and also lend themselves to the sort of beauty that the Minister was talking about, and what we often see in television programmes like Grand Designs. So, I think that's really, really important. And also, the energy bills, typically, can be cut in half by this form of technology, so it's fantastic. Secondly, I'm keen to see how this programme now can merge into - or at least be used to improve skills and education in the building industry. One recent analysis found that more modern methods of construction would help increase site management and assembly skills, and create more jobs requiring digital skills, such as 3D visualisers and architectural technologists. Earlier this month, I read about the launch of the UK's first modular housing academy, in Yorkshire, which was created to train people to manufacture homes in factories, in a bid to halt the housing and construction skills crisis that we are seeing. And in particular, if we look at the age profile of people in the construction industry, it's too high. We appreciate the experience of the older workers, of course, but it must be made attractive to the millennial generation, and I think innovation and modular is often done in a nice roomy factory setting, so it's ideal in the winter time. It's just a win-win. I do genuinely think this is a good programme, and it just shows you what we can get out of Government when it gets something right. But, as ever, there's always a way of improving on work well begun, and I offer those suggestions.
Welsh: Ers dechrau'r rhaglen hon, dair blynedd yn ôl, rwyf wedi bod yn awyddus i'w chymeradwyo; mae hwn yn ddull da o weithredu, yn fy marn i. Rwy'n credu ein bod ni'n nesáu at yr amser pan fydd eisiau inni asesu rhywfaint ar y prosiectau hynny sydd wedi cael cymorth hyd yn hyn, yn benodol i ystyried ymhle mae'r datblygiadau arloesol wedi cael eu normaleiddio, neu eu dwyn i'r farchnad, neu eu cynhyrchu ar raddfa fawr. Oherwydd, fel y dywedodd y Gweinidog, dyna'r amcan gwirioneddol yma. Ond, yn y datganiad, rwy'n croesawu'n arbennig y ffaith bod gormod o geisiadau - credaf fod hynny'n arwydd da iawn; ansawdd y ceisiadau; mynd o gwmpas ac ymweld â gwahanol gynlluniau tai a'r hyn sy'n digwydd yn y sector - rwy'n gallu gwerthfawrogi hynny'n fawr iawn; mwy o gynlluniau ar raddfa fawr; ac ansawdd y dylunio. Rwy'n falch bob amser pan fydd pobl yn defnyddio geiriau fel 'hyfryd' i ddisgrifio adeiladau, oherwydd rwy'n credu mai dyna'r hyn y mae'n rhaid i ni anelu ato. Mae gennyf i ddau bwynt pwysig i'w gwneud, serch hynny. Rwy'n ofidus nad ydym yn moderneiddio'n ddigon cyflym o ran adeiladu modiwlar. Er bod argraffu 3D yn brin o hyd, yn sicr nid yw adeiladu modiwlar yng ngweddill - wel, mewn rhannau eraill y DU, ac yn wir i raddau helaeth yng ngweddill y byd, ac nid yw'n arbennig o newydd ychwaith. Fe ddarllenais i erthygl ddoe fod Prydain yn allforio adeiladau modiwlar i Ogledd America mor gynnar â 1624 - mae'n debyg eu bod nhw'n mynd i Jamestown, ac rwyf i'n gyfarwydd iawn â'r fan honno. Ond mae'r dull hwn, rwy'n credu, wedi dangos unwaith eto ei fod o ansawdd uchel, ac yn wirioneddol ragorol o ran cyflymder y cyflenwi, dim ond o ran adeiladu tai drwy'r dull hwn o'i gymharu â dulliau traddodiadol. Mewn rhai gwledydd, dyna'r safon gyffredin erbyn hyn. Yn Sweden, mae 84 y cant o dai sengl yn defnyddio elfennau o bren a weithgynhyrchwyd; mae hynny'n cymharu â dim ond 5 y cant yn y DU. Eto i gyd, mae'r mathau hyn o adeiladau yn well i'r amgylchedd, yn rhatach, yn amlygu llawer llai o ddiffygion, ac maen nhw'n addas hefyd i'r math o harddwch yr oedd y Gweinidog yn sôn amdano, ac maen nhw'n debyg i'r rhai a welwn yn aml mewn rhaglenni teledu fel Grand Designs. Felly, rwy'n credu bod hynny'n wirioneddol, wirioneddol bwysig. A hefyd, fe all y math hwn o dechnoleg dorri ar y biliau ynni, fel arfer, felly mae'n wych o beth. Yn ail, rwy'n awyddus i weld sut y gall y rhaglen hon uno nawr - neu o leiaf gael ei defnyddio i wella sgiliau ac addysg yn y diwydiant adeiladu. Canfu un dadansoddiad diweddar y byddai dulliau mwy modern o adeiladu yn helpu i gynyddu sgiliau ac addysg yn y diwydiant adeiladu, ac yn creu mwy o swyddi sy'n gofyn am sgiliau digidol, fel delweddu 3D a thechnolegwyr pensaernïol. Yn gynharach y mis hwn, darllenais am lansiad academi dai modiwlar gyntaf y DU, yn swydd Efrog, a grëwyd i hyfforddi pobl i weithgynhyrchu cartrefi mewn ffatrïoedd, mewn ymgais i atal yr argyfwng sgiliau adeiladu a thai yr ydym yn ei weld. Ac yn arbennig felly, os edrychwn ni ar broffil oedran pobl yn y diwydiant adeiladu, mae'n rhy uchel. Rydym yn gwerthfawrogi profiad y gweithwyr hŷn, wrth gwrs, ond mae'n rhaid gwneud y gwaith yn atyniadol i'r genhedlaeth milflwyddol, a chredaf fod arloesedd ac adeiladu modiwlar yn digwydd yn aml mewn ffatri lle mae yna ddigon o le a chysur i weithio, felly mae'n ddelfrydol yn y gaeaf. Mae pawb ar eu hennill. Rwy'n wir yn credu bod hon yn rhaglen dda, ac mae'n dangos yr hyn y gallwn ei gael allan o Lywodraeth pan fydd rhywbeth yn cael ei wneud yn iawn. Ond, fel ym mhob achos, mae yna ffordd o wella gwaith sydd wedi cael ei ddechrau'n dda, ac rwy'n cynnig yr awgrymiadau hynny.